Jenny Slate

Jenny Sarah Slate (født 25. mars 1982) er en amerikansk skuespiller, komiker og forfatter. Hun var født og oppvokst i Milton, Massachusetts, ble utdannet vet Milton Academy og studerte litteratur ved Columbia University, hvor hun ble involvert i improvisasjonsteater. 

Etter tidlige skuespill og stand-up-roller på fjernsyn, fikk Slate oppmerksomhet for sine varietéer i New York og for å ha medvirket til å skape, skrive og produsere barnekortfilmen og bokserien Marcel the Shell with Shoes On (2010–d.d.), og ble kjent for et større publikum etter å ha vært et medlem av den 35. sesongen av Saturday Night Live (2009–2010). Hun fikk rollen som Tammy Larsen i serien Bob’s Burgers (2012–d.d.) på grunn av stemmen sin, og hun fikk mer oppmerksomhet etter å ha spilt i flere serier: Mona-Lisa Saperstein i serien Parks and Recreation (2013–2015), Sarah Guggenheim i serien House of Lies (2013–2015), og sketsjprogrammet Kroll Show (2013–2015). Slates gjennombruddrolle var hennes hovedrolle i dramakomedien Obvious Child (2014), hvor hun ble nominert ved Independent Spirit Awards og Gotham Independent Film Awards, og vant Critics’ Choice Movie Award for beste skuespillerinne i en komedie. Hun var stemmeskuespiller for animasjonsfilmer som Zootropolis – Dyreriket (2016), Kjæledyrenes hemmelige liv (2016) og Lego Batman-filmen (2017), og prøvde ut dramatiske roller ved å spille Bonnie i Gifted (2017).

Tidlig liv 
Slate ble født 25. mars 1982 i Milton, Massachusetts. Hennes far er Ron Slate, en forretningsmann og poet som jobbet som visepresident av globale kommunikasjoner for EMC Corporation, og senere som administrerende direktør av et bioteknologisk startselskap. Hennes mor er Nancy (født Gilson), en husmor som også er pottemaker. Hun var det midterste barnet av tre barn, med en storesøster som het Abigail, og en lillesøster som het Stacey. Hun og hennes familie er jødiske. En av hennes bestemødre ble født i Cuba, som barn til en svensk og kroatisk familie, og oppvokste i Frankrike. Etter at hun ble ferdig utdannet på toppen av sin klasse ved Milton Academy, studerte hun litteratur ved Columbia University, hun hun hjalp til å sette sammen improvisasjonsteatergruppa Fruit Paunch, deltok i universitetets Varsity Show, og møtte hennes fremtidige komediepartner Gabe Liedman. Hun ble ferdig utdannet ved Columbia i 2004.

Karriere 
Sammen med Gabe Liedman var Slate halvparten av komedieduoen Gabe & Jenny. Deres stand-up-forestillinger med Max Silvestri, navngitt Big Terrific, ble nevnt som den beste nye varietéen av magasinet Time Out New York. I 2015 kunngjorde Slate, Liedman og Silvestri at forestillingene skulle stoppe på grunn av deres opptatte kalendre, men at de skulle opptre sammen igjen når det var mulig.

Slate møtte Liedman i 2000 mens hun gikk på Columbia University. De beskrev sitt forhold som en «platonisk romanse», og Slate sier «Jeg liker å tenke på oss litt som Elaine Benes og George Costanza, bare at vi liker hverandre.» Gjennom 2008 og 2009 fremførte Slate sitt enkeltpersonsshow, Jenny Slate: Dead Millionaire, ved Upright Citizens Brigade Theatre (UCBT) i New York.

Slate var en kommentator på mange VH1-kommentarprogrammer. I tidlig 2009 hadde hun gjort flere opptredener på Late Night with Jimmy Fallon sin gjentatte sketsj «7th Floor West», hvor hun spilte en såkalt «NBC-page» kalt Jenny, som senere ble forfremmet til å være Fallons assistent. Hun hadde også en gjentatt rolle i Bored to Death. Slate har utført gjesteopptredener på serier som Bob’s Burgers, Girls, The Whitest Kids U' Know, Important Things with Demetri Martin og Raising Hope.

Slate ble en del av Saturday Night Live (SNL) for én sesong fra 2009 til 2010. I hennes første episode sa hun, med et uhell, «fucking» i hennes debut-sketsj «Biker Chick Chat», som var hørt på direktesendinga, men fjerna fra repriser. I løpet av hennes korte tid på serien etterlignet hun kjente folk som Hoda Kotb, Lady Gaga, Kristen Stewart, Ashley Olsen og Olympia Snowe, og ble kjent for sin karakter Tina-Tina Cheneuse, som var en inforeklamedame som reklamerte for personliggjorte døralarmer, bilhorn og alarmklokker. Slates kontrakt var ikke fornyet for en andre sesong. Selv om ryktene var det motsatte, insisterte Slate at hennes SNL-tid ikke var omme på grunn av banning, men heller fordi hun ikke følte at hun passet inn.

I august 2010 var hun med på å skrive og spille i animasjonsfilmen Marcel the Shell with Shoes On, som fikk suksess på internettet. Dette ledet til Marcel the Shell with Shoes on, Two. Slate skrev også en Marcel-barnebok som ble utgitt 1. november 2011. Hennes første større filmrolle var som Zoe i Alvin and the Chipmunks: Chipwrecked, og flere filmer fulgte i 2012, som blant annet Teds mor i Lorax – Skogens vokter.

Hennes første opptreden i Parks and Recreation var i 2013-episoden «Bailout», hvor hun hadde rollen som Mona-Lisa Saperstein. Etter hennes suksess på NBC-programmet, gav Slate ut en 12-episodelang miniserie på YouTube som het Catherine, som feiret såpeoperaestetikk på sent 80-tall, og tidlig 90-tall. 23. juli 2013 var hun i en episode av Drunk History som forklarte historien bak Coca-Cola.

I 2014 spilte Slate i komedie-dramafilmen Obvious Child, som fortalte om livet til en ung stand-up-komiker som håndterer en graviditet som ikke var planlagt, og eventuell abort. Slate vant Critics’ Choice Awards for beste skuespillerinne i en komedie, beste «Breakout Performance» ved Newport Beach Film Festival, virtuos-prisen ved Santa Barbara Film Festival, og beste komedieskuespillerinne ved Women Film Circle Awards for hennes skuespill i filmen.

Slate spilte med Judy Greer og Nat Faxon i den første sesongen av FX-serien Married. Hun forlot serien som i andre sesgong, men dukket likevel opp i et par episoder. Sarah Burns tok hennes plass i serien.

Slate dukket opp som Liz B. i regelmessige «PubLIZity»-sketsjer i Kroll Show så vel som mange andre regelmessige og engangsmessige figurer, og deltok i nesten hver episode før serien ble avsluttet i 2015. I 2016 var Slate stemmen til Dawn Bellwether i Disneys animerte film Zootropolis – Dyreriket og Gidget i den animerte filmen Kjæledyrenes hemmelige liv.

Slate og hennes far skrev en bok sammen, med tittel About the House in deres tid boende i Slates barndomshjem i Milton, Massachusetts, som ble utgitt desember 2016.

I 2017 spilte Slate spilte Bonnie Stevenson, læreren til et syv år gammelt «mattegeni», i filmen Gifted.

I oktober 2019 slapp Slate ut en stand-up-komediespesial på Netflix, med tittel Stage Fright.

Slate utga hennes bok, Little Weird, om hennes tanker om livet og forhold, i 2019.

Fra 2017 til 2019 spilte Slate den animerte Missy Foreman-Greenwald, en figur med en såkalt hvit mor, og svart far, i serien Big Mouth på Netflix. Slate forlot rollen 24. juni 2020, og skrev på Instagram at ved seriens begynnelse, sa jeg til meg selv at det var ålreit at jeg spilte Missy siden hennes mor «var jødisk og hvit – som meg. Men Missy er også svart, og svarte figurer på et animert program burde bli spilt av svarte folk.»

Privatliv 
Slate bodde i Cobble Hill, Brooklyn, før hun flyttet med filmskaperen Dean Fleischer-Camp til Los Angeles i det tidlige 2010-tallet. I september 2012 giftet Slate seg med Fleischer-Camp, som hun samarbeidet med på Marcel the Shell with Shoes On-bøker og kortfilmer. Paret kunngjorde sin separasjon i mai 2016.

I september 2019 annonserte Slate hennes forlovelse med kunstneren Ben Shattuck. 10. desember 2020 kunngjorde Slate på Late Night with Seth Meyers at hun var gravid. 3. februar 2021 var Slate på Jimmy Kimmel Live! og annonserte at hun at hun hadde født en datter som het Ida seks uker tidligere.

Filmografi

Film

TV-serier

Musikkvideoer

Bibliografi

Referanser

Eksterne lenker 
 

Personer fra Milton i Massachusetts
Barnebokforfattere fra USA
Komikere fra USA
Skuespillere fra USA